ประกาศสำนักงานประกันสังคมประกาศสำนักงานประกันสังคมเรื่องกำหนดหลักเกณฑ์ อัตรา และวิธีการจ่ายค่าตอบแทนให้แก่แพทย์ผู้ประเมินการสูญเสียสมรรถภาพของลูกจ้างตามพระราชบัญญัติเงินทดแทนพ.ศ. ๒๕๓๗พ.ศ. ๒๕๕๗[๑] โดยที่เป็นการสมควรแก้ไขปรับปรุงหลักเกณฑ์ อัตราและวิธีการจ่ายค่าตอบแทนให้แก่แพทย์ผู้ประเมินการสูญเสียสมรรถภาพของลูกจ้างตามมติคณะกรรมการการแพทย์โดยความเห็นชอบของคณะกรรมการกองทุนเงินทดแทนอาศัยอำนาจตามความในข้อ ๑๒ (๘)แห่งระเบียบคณะกรรมการกองทุนเงินทดแทนว่าด้วยการรับเงิน การจ่ายเงินและการเก็บรักษาเงินกองทุนเงินทดแทน พ.ศ. ๒๕๔๗ สำนักงานประกันสังคมจึงออกประกาศไว้ ดังต่อไปนี้ข้อ ๑ ประกาศนี้เรียกว่า ประกาศสำนักงานประกันสังคมเรื่อง กำหนดหลักเกณฑ์ อัตราและวิธีการจ่ายค่าตอบแทนให้แก่แพทย์ผู้ประเมินการสูญเสียสมรรถภาพของลูกจ้างตามพระราชบัญญัติเงินทดแทนพ.ศ. ๒๕๓๗ พ.ศ. ๒๕๕๗ข้อ ๒ ในประกาศนี้คณะอนุกรรมการ หมายถึง คณะอนุกรรมการในคณะกรรมการการแพทย์กองทุนเงินทดแทนและคณะอนุกรรมการในคณะกรรมการกองทุนเงินทดแทนซึ่งได้รับมอบหมายให้ตรวจประเมินการสูญเสียสมรรถภาพของลูกจ้างสำนักงาน หมายถึง สำนักงานประกันสังคมสำนักงานประกันสังคมกรุงเทพมหานครพื้นที่ สำนักงานประกันสังคมจังหวัดสำนักงานประกันสังคมจังหวัดสาขา แล้วแต่กรณีแพทย์ หมายถึงแพทย์แผนปัจจุบันชั้นหนึ่งที่ขึ้นทะเบียนเป็นแพทย์ผู้ประเมินการสูญเสียสมรรถภาพไว้กับสำนักงานประกันสังคมหรือผู้ที่คณะกรรมการการแพทย์กองทุนเงินทดแทนมอบหมาย เพื่อตรวจประเมินการสูญเสียสมรรถภาพสูญเสียสมรรถภาพ หมายความว่าการสูญเสียอวัยวะหรือการสูญเสียสมรรถภาพในการทำงานของร่างกายหรือจิตใจภายหลังการรักษาด้วยวิธีทางการแพทย์สิ้นสุดแล้วข้อ ๓ ลูกจ้างซึ่งประสบอันตรายหรือเจ็บป่วยเนื่องจากการทำงานเป็นเหตุให้สูญเสียสมรรถภาพหากประสงค์จะขอรับค่าทดแทนตามมาตรา ๑๘ (๒) หรือ (๓) แห่งพระราชบัญญัติเงินทดแทนพ.ศ. ๒๕๓๗ จะต้องไปรับการตรวจร่างกายจากแพทย์เว้นแต่ลูกจ้างมีเหตุผลอันสมควรไม่สามารถไปรับการตรวจได้ให้ลูกจ้างแจ้งเหตุให้สำนักงานทราบข้อ ๔ ในการตรวจประเมินการสูญเสียสมรรถภาพของลูกจ้างที่ประสบอันตรายหรือเจ็บป่วยเนื่องจากการทำงานเพื่อขอรับค่าทดแทนกรณีสูญเสียสมรรถภาพให้ลูกจ้างมาพบแพทย์หรือคณะอนุกรรมการเพื่อตรวจประเมินการสูญเสียสมรรถภาพกรณีลูกจ้างไม่สามารถมาพบแพทย์ได้ให้แจ้งแพทย์เพื่อเดินทางไปตรวจร่างกายของลูกจ้างนอกสถานที่ และให้เจ้าหน้าที่ของสำนักงานเดินทางไปกับแพทย์ด้วยเมื่อแพทย์ได้ทำการตรวจประเมินร่างกายแล้ว ให้แพทย์ผู้ตรวจประเมินดังกล่าวจัดทำรายงานตามแบบที่สำนักงานกำหนดข้อ ๕ ในการตรวจประเมินสูญเสียสมรรถภาพของลูกจ้างตามข้อ๕ ให้จ่ายเงินเป็นค่าตอบแทนแก่แพทย์ ดังนี้(๑) สำหรับการตรวจประเมินการสูญเสียสมรรถภาพของลูกจ้างรายละ ๕๐๐.๐๐บาท (ห้าร้อยบาทถ้วน) และ(๒)สำหรับการออกไปตรวจประเมินการสูญเสียสมรรถภาพของลูกจ้างนอกสถานที่ทำงานประจำของแพทย์ ให้จ่ายค่าตอบแทนในการทำงานชั่วโมงละ ๕๐๐.๐๐ บาท(ห้าร้อยบาทถ้วน) แต่ไม่เกิน ๒,๕๐๐.๐๐ บาท (สองพันห้าร้อยบาทถ้วน)ต่อราย เศษของชั่วโมงให้คิดเป็น ๑ ชั่วโมงโดยให้คำนวณระยะเวลาการเดินทางนับตั้งแต่ออกจากสถานพยาบาลที่แพทย์ประจำทำงานอยู่จนถึงเวลาเดินทางกลับถึงสถานพยาบาลที่แพทย์ประจำทำงานอยู่ข้อ ๖ การเบิกจ่ายค่าตอบแทนตามข้อ๕ ให้เบิกจ่าย ณ สำนักงานแห่งท้องที่ที่ลูกจ้างทำงานอยู่หรือสำนักงานที่เป็นผู้รับแจ้งและวินิจฉัยการประสบอันตรายหรือเจ็บป่วยเนื่องจากการทำงานของลูกจ้างรายนั้นข้อ ๗ ประกาศฉบับนี้ให้ใช้บังคับตั้งแต่วันที่๑ สิงหาคม ๒๕๕๗ เป็นต้นไปประกาศณ วันที่ ๒๗ ตุลาคม พ.ศ. ๒๕๕๗ปราณินมุตตาหารัชรองปลัดกระทรวงแรงงานรักษาราชการแทนเลขาธิการสำนักงานประกันสังคมปริยานุช/ผู้จัดทำ๑๖ ธันวาคม๒๕๕๗ปริญสินีย์/ผู้ตรวจ๑๖ ธันวาคม๒๕๕๗[๑] ราชกิจจานุเบกษาเล่ม ๑๓๑/ตอนที่ ๑๓๓ ง/หน้า ๔๘/๑๑ ธันวาคม ๒๕๕๗